Yeongwol

Yeongwol (영월군) inggih punika satunggaling kabupatèn ingkang wonten ing provinsi Gangwon, Koréa Kidul. Kabupatèn punika dipunubengi déning larikan Pagunungan Taebaek lan dados papan patemon antawisipun kalih ilining Kali Donggang lan Seogang.

Yeongwol punika tlatah ingkang kawéntar minangka tujuan pariwisata amargi sesawangan pagunungan lan wananipun ingkang éndah. Wewengkon Yeongwol punika dipunwatesi déning kabupatèn Jecheon lan Danyang ing provinsi [[Chungcheong Utara]|Chungcheong]] sarta kabupatèn Yeongju lan Bonghwa ing provinsi Gyeongsang Lor. Wiyar saking wewengkon mau inggih punika 1.127 km² kanthi gunggung penduduk 45.000 jiwa (2004).

 Donggang lan Seogang 
Kalih aliran kali ketemu wonten ing wewengkon, inggih punika Donggang (Kali Dong) lan Seogang (Kali Seo). Donggang punika kalebet salah satunggal anak kali ingkang dados hulu Kali Han.Donggang River, visitkorea. Tuk (mata air) Donggang (barès: "Kali Wétan") kawiwitan saking lembah pagunungan ing Jeongseon lan Pyeongchang ingkang mili sedawaning 51–60 km dhateng Yeongwol lan kepanggih kaliyan ilining Seogang. Seogang utawi "Kali Kulon" mili saking sisih kulon. Donggang ingkang gadhah aliran ingkang deres punika kalebet aréa dolanan arung jeram ingkang paling kondhang ing Koréa Kidul. Nanging ing patemon kaliyan Seogang dados sansaya rindhik lan jero. Amargi mili ing tlatah pagunungan ingkang bébas saking polusi, Donggang punika kali ingkang paling resik wonten ing Koréa lan taksih gadhah habitat fauna ingkang taksih alami.Introduction of Donggang River, ywtour. Warga ing mriku mastani Donggang minangka lanang lan Seogang minangka wanita. Dhaérah wisata ingkang kawéntar punika Eorayeon. Eorayeon wonten ing sisih Donggang ingkang gadhah sesawangan wewatuan lan wana pinus. Dhaérah punika kondhang punika papan pariwisatan pendakian sarta ilining toya ingkang bening.Eorayeon Valley, visitkorea.

 Seondol 
Seondol (Watu Seon) punika formasi watu kanthi dhuwur 70 mèter ingkang mapan ing sisih Seogang.Seondol, ywtour. Seondol gadhah wujud ingkang unik inggih punika kabelah dados kalih lan dipunsebat ugi Shinseon-am utawi Watu Pertapa. Dhesa Seonam ingkang mapan wonten ing sisih Seogang gadhah dharatan unik kados Ujung Koréa awujud alit.Korean Peninsula-shaped Cliffs (Seonam Village), visitkorea.

 Cheongnyeongpo 

Awit dangu Yeongwol dipuntepangi minangka tlatah ingkang sisah dipunaksès amargi terisolasi déning pagunungan lan kali. Changnyeongpo punika satunggaling pulo ing Yeongwol ingkang mapan wonten ing tengah kali. Pulo punika kalebet situs Jangneung, makam Raja Danjong (1441 – 1457) saking Dinasti Joseon. Raja kaping 6 Dinasti Joseon, Danjong, minggah tahta nalika umur 12 taun. Nalika taun 1456 kanthi umur 16 taun, pak-cilikipun mandhapaken saking tahta lan nyebat bilih piyambakipun minangka Raja Sejo.44th Danjong Culture Festival in Yeongwol , visitkorea. Danjong mandhap saking pangkatipun dados Nosan-gun lan dipunpindhah dhateng Changnyeongpo ing Yeongwol ingkang terisolasi. Dumugi sapunika Changnyeongpo namung saged kerambah mawi kapal. Danjong gesangipun melas sanget amargi dipunracuni déning mata-mata astana saking taun 1457 lan dipunmakamaken ing komplèk Jangneung. Saben taun ing wulan April, masarakat Yeongwol ngawontenaken ritual pakurmatan kanggé ngurmati arwahipun.

 Papan pariwisata sanèsipun 
 Observatori Astronomi Byeolmaro
 Musiyum Internasional Seni Kontemporer
 Musiyum Seni Rakyat Joseon
 Musiyum Buku Yeongwol
 Insèktarium Yeongwol
 Pasar tradhisional Deokpo
 Pasar tradhisional Jucheon

 Cathetan suku 

 Pranala njawi 
 Famous Places of Yeongwol 

Kategori:Gangwon
Kategori:Géografi Koréa Kidul
Kategori:Tempat wisata di Koréa Kidul